PATVIRTINTA

Turgelių “Aistuvos” gimnazijos

direktoriaus

2017-10-27 d. įsakymu Nr. V1-169

**TURGELIŲ “AISTUVOS” GIMNAZIJOS**

**SOCIALINĖS VEIKLOS ORGANIZAVIMO TVARKOS APRAŠAS**

**I. BENDROSIOS NUOSTATOS**

1. Pagal 2017-2018 mokslo metų Turgelių “Aistuvos” gimnazijos (toliau – Gimnazijos) ugdymo plano 27 punktą socialinei veiklai skiriama per mokslo metus ne mažiau kaip 10 pamokų (valandų) trukmės mokinio pasirinkta ar gimnazijos rekomenduojama veikla.
2. Gimnazijos socialinės veiklos organizavimo aprašas reglamentuoja mokinių socialinę veiklą 5–12 klasėse.
3. Socialinė veikla yra siejama su pilietiškumo ugdymu, mokyklos bendruomenės tradicijomis, savanoryste, vykdomais projektais, kultūrinėmis bei socializacijos programomis ir pan.
4. Socialinė veikla fiksuojama el. dienyne.

**II. SOCIALINĖS VEIKLOS ORGANIZAVIMO PRINCIPAI**

1. Socialinės veiklos tikslas – skatinti mokinių socialinį solidarumą, siekti gimnazijos tikslų per visuomenei naudingą veiklą.
2. Socialinės veiklos organizavimo uždaviniai:
* atnaujinti formalųjį ir neformalųjį pilietinio bei tautinio ugdymo turinį gimnazijoje;
* stiprinti demokratinę gimnazijos kultūrą;
* ugdyti ir puoselėti mokinių tautinį bei pilietinį sąmoningumą, skatinti tautinę saviraišką;
* didinti mokinių visuomeninį ir politinį aktyvumą.

7. Socialinė veikla organizuojama:

* 5–6 klasių mokiniams socialinei veiklai vykdyti skiriama 10 valandų per mokslo metus. Mokinių veikla orientuota į mokinių socialinių ryšių kūrimą ir stiprinimą pačioje klasės, gimnazijos bendruomenėje:
* 7–8 klasių mokiniams socialinei veiklai vykdyti skiriama 10 valandų per mokslo metus. Mokinių veikla orientuota į mokinių pilietiškumo bei atsakingo dalyvavimo gebėjimų ugdymąsi, dalyvaujant gimnazijos savivaldoje, vietos bendruomenės ir jaunimo organizacijų veikloje;
* I-IIG klasių mokiniams socialinei veiklai vykdyti skiriama 10 valandų per mokslo metus. Mokinių veikla orientuota į platesnio visuomeninio konteksto suvokimą, visuomeninės atsakomybės, aktyvumo motyvacijos skatinimą, susipažįstant su darbo rinkos poreikiais, indentifikuojant savo galimybes bei poreikius, prisiimant atsakomybę už savo pasirinkimus.
* III-IVG klasių mokiniams socialinei veiklai vykdyti skiriama 10 valandų per mokslo metus. Mokinių veikla orientuota į platesnio visuomeninio konteksto suvokimą, visuomeninės atsakomybės, aktyvumo motyvacijos skatinimą, susipažįstant su darbo rinkos poreikiais, indentifikuojant savo galimybes bei poreikius, prisiimant atsakomybę už savo pasirinkimus.
1. Socialinės veiklos kryptys: pagalba mokyklai, ekologinė, projektinė, socialinė

(pedagoginė pagalba) ir kita.

1. Socialinę veiklą koordinuoja direktoriaus pavaduotojai ugdymui.
2. Socialinę veiklą planuoja klasių auklėtojai kartu su mokiniais.
3. Socialinę veiklą mokiniams siūlo direktoriaus pavaduotojas ūkio reikalams, pradinio ugdymo ir dalykų mokytojai, socialinis pedagogas, psichologas, bibliotekos ir kiti mokyklos darbuotojai.
4. Mokiniai gali užsiimti socialine veikla ir už gimnazijos ribų – pagalba vaikų darželiams, fizinė pagalba seniems asmenims, darbas nevyriausybinėse organizacijose.
5. Klasės mokinių socialinę veiklą el. dienyne fiksuoja klasės auklėtojas.
6. Socialinės veiklos atlikimą už gimnazijos ribų patvirtina atitinkama įstaiga, pateikdama pažymą su atsakingo asmens parašu ir antspaudu arba pažymėdama „Mokinio socialinės veiklos apskaitos lape“ (forma pridedama).
7. Mokinių socialinės veiklos apskaitos lapai laikomi segtuvuose pas klasės auklėtojus.
8. Klasės auklėtojas, likus 2 savaitėms iki mokslo metų pabaigos, peržiūri auklėtinių socialinės veiklos socialinės veiklos apskaitos lapus ir mokinius, nesurinkusius reikiamo socialinės veiklos valandų skaičiaus, nukreipia atlikti tuo metu gimnazijai svarbią socialinę veiklą.

* + 1. **GIMNAZIJOS SIŪLOMOS SOCIALINĖS VEIKLOS KRYPTYS**

|  |  |  |
| --- | --- | --- |
| **Kryptis**  | **Veikla**  | **Veiklos koordinatorius**  |
| Pagalbos gimnazijaiveikla  | * darbas gimnazijos bibliotekoje, skaitykloje;
* gimnazijos interjero atnaujinimas, gimnazijos bendrųjų erdvių apipavidalinimas, svetingos aplinkos kūrimas;
* pagalba dalykų mokytojams tvarkant kabinetus, metodinę medžiagą, leidžiant stendus;
* budėjimas renginių metu;
* gimnazijos patalpų tvarkymas, mokymo priemonių kūrimas.
 | Dailės, technologijų, dalykų mokytojai, direktoriaus pavaduotojas ūkio reikalams, direktoriaus pavaduotojai, bibliotekos darbuotoja.  |
| Ekologinė veikla  | * gimnazijos aplinkos tvarkymas;
* dalyvavimas miesto ar respublikinėse ekologinėse akcijose, projektuose.
 | Klasių auklėtojai, biologijos mokytojai, direktoriaus pavaduotojas ūkio reikalams, direktoriaus pavaduotojai ugdymui  |
| Projektinė veikla  | * Dalyvavimaspilietinio ugdymo, prevenciniuose, socialiniuose, profesinio orientavi-mo projektuose;
* gerumo akcijos;
* Renginių organizavimas;
* parodų rengimas.
 | Administracija, socialinis pedagogas, psichologas, specialusis pedagogas, dalykų mokytojai, klasių auklėtojai, neformaliojo švietimo būrelių vadovai  |
| Socialinė (pedagoginės pagalbos) veikla  | * individuali pagalba mokymosi sunkumų turintiems ar žemesnių klasių mokiniams;
* pagalba pradinių klasių mokytojoms;
* pagalba klasių auklėtojoms organizuojant renginius, išvykas;
* pagalba organizuojant sportinę veiklą.
 | Dalykų mokytojai, socialinis pedagogas, psichologas, neformaliojo ugdymo būrelių vadovai, kūno kultūros mokytojai  |
| Kita veikla  | * atstovavimas gimnazijai vykdant visuomeninę veiklą (akcijos, žygiai, minėjimai);
* dalyvavimas koncertinėse programose;
* pagalba gimnazijoje organizuojamuose renginiuose (budėjimas, svečių registravimas ir kt. darbai);
* pagalba organizuojant gimnazijoje apklausas, tyrimus bei juos apibendrinant;
* aktyvi veikla gimnazijos savivaldoje;
* judriųjų pertraukų organizavimas.
 |  Klasių auklėtojai, dalykų mokytojai, direktoriaus pavaduotojai ugdymui, mokinių  taryba |

* + 1. **REZULTATAI**

1. Numatomi šie socialinės veiklos rezultatai:
	1. formuosis mokinių vertybinės nuostatos;
	2. pagerės mokinių asmeniniai, socialiniai, komunikaciniai, darbo ir kt. veiklos gebėjimai;
	3. mokiniai bus savarankiškesni, atsakingesni, tolerantiškesni;
	4. mokiniai išsiugdys norą veikti žmonių gerovei;
	5. mokiniai labiau pasitikės savimi ir inicijuos kaitą.

\_\_\_\_\_\_\_\_\_\_\_\_\_\_\_\_\_\_\_\_\_\_\_

**Turgelių “Aistuvos” gimnazijos**

 .......................klasės mokinio (ės)..........................................................

**Socialinės veiklos apskaitos lapas**

|  |  |  |  |
| --- | --- | --- | --- |
| Veiklos kryptys, veikla  | Data  | Valandų skaičius  | Mokytojas (kitas asmuo) (Vardas, pavardė, parašas)  |
| Pagalbos gimnazijai veikla  |   |   |   |
|        |
| Ekologinė veikla  |   |   |   |
|        |
| Projektinė veikla  |   |   |   |
|        |
| Socialinė (pedagoginės pagalbos) veikla  |   |   |   |
|         |
| Kita veikla  |   |   |   |
|        |

 Klasės vadovas ..................................................

 (vardas, pavardė, parašas)